มิซาโตะ (จังหวัดมิยางิ)

มิซาโตะ (Misato-machi) เป็นเมืองที่ตั้งอยู่ในอำเภอโทดะ จังหวัดมิยางิ ประเทศญี่ปุ่น มีขนาดพื้นที่ทั้งหมด sqmi ณ วันที่ 1 ธันวาคม ค.ศ. 2024 เมืองนี้มีจำนวนประชากรประมาณ 22,626 คน มีความหนาแน่นของประชากร 302 คนต่อตารางกิโลเมตร

**ภูมิศาสตร์**
เมืองมิซาโตะตั้งอยู่ในเขตจังหวัดมิยางิตอนกลางค่อนไปทางเหนือ อยู่บนที่ราบโอซากิ

**เทศบาลข้างเคียง**
 จังหวัดมิยางิ
** นครอิชิโนมากิ
** นครฮิงาชิมัตสึชิมะ
** เมืองมัตสึชิมะ
** นครโอซากิ
** เมืองวากูยะ

**ภูมิอากาศ**
เมืองมิซาโตะมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน Cfa) มีลักษณะเด่นคือมีฤดูร้อนที่อากาศอบอุ่นและฤดูหนาวที่อากาศเย็น อุณหภูมิเฉลี่ยทั้งปีอยู่ที่ 11.6 °C ปริมาณน้ำฝนเฉลี่ยทั้งปีอยู่ที่ 1,210 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 24.4 °C และต่ำสุดในเดือนมกราคมอยู่ที่ประมาณ −0.1 °C

**สถิติประชากร**
ตามข้อมูลสำมะโนประชากรของญี่ปุ่น ระบุว่าจำนวนประชากรของเมืองมิซาโตะเริ่มลดลงหลังจาก ค.ศ. 2000

**ประวัติศาสตร์**
พื้นที่ที่เป็นเมืองมิซาโตะในปัจจุบัน เดิมเป็นส่วนหนึ่งของแคว้นโบราณที่ชื่อแคว้นมุตสึ พื้นที่บริเวณนี้มีการตั้งถิ่นฐานมาตั้งแต่ยุคโจมงเป็นอย่างน้อย โดยชาวเอมิชิเป็นกลุ่มคนที่มาตั้งถิ่นฐานเป็นกลุ่มแรก ๆ ต่อมาในยุคโคฟุง มีการตั้งถิ่นฐานในบริเวณที่ปัจจุบันกลายมาเป็นหมู่บ้านโคโงตะ ในช่วงหลังของยุคเฮอัง พื้นที่แห่งนี้ถูกปกครองโดยตระกูลโอชูฟูจิวาระ ในช่วงยุคเซ็งโงกุ พื้นที่นี้ถูกกลุ่มซามูไรหลายกลุ่มแย่งชิงดินแดน ก่อนที่จะตกอยู่ภายใต้การควบคุมของตระกูลดาเตะแห่งแคว้นศักดินาเซ็นได ภายใต้รัฐบาลโชกุนโทกูงาวะในช่วงยุคเอโดะ
เมื่อมีการประกาศใช้ระบบเทศบาล ได้มีการจัดตั้งหมู่บ้านโคโงตะและหมู่บ้านนังโงขึ้นเมื่อวันที่ 1 มิถุนายน ค.ศ. 1889 โดยหมู่บ้านโคโงตะได้รับการยกฐานะเป็นเมืองเมื่อวันที่ 1 เมษายน ค.ศ. 1907 และผนวกรวมเมืองฟูโดโดะ หมู่บ้านคิตาอูระ และหมู่บ้านนากาโซเนะเข้ามาเป็นส่วนหนึ่งเมื่อวันที่ 1 เมษายน ค.ศ. 1954 และหมู่บ้านชิกิตามะเมื่อวันที่ 1 สิงหาคม ค.ศ. 1954 ส่วนหมู่บ้านนังโงได้รับการยกฐานะเป็นเมืองเมื่อวันที่ 1 กรกฎาคม ค.ศ. 1954 ต่อมาเมื่อวันที่ 1 มกราคม ค.ศ. 2006 ได้มีการควบรวมเมืองโคโงตะและเมืองนังโงเข้าด้วยกัน เพื่อจัดตั้งเป็นเมืองมิซาโตะ

**การเมืองการปกครอง**
ศาลาว่าการเมืองมิซาโตะ
เมืองมิซาโตะมีการปกครองในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภาเมืองเป็นฝ่ายนิติบัญญัติระบบสภาเดียวซึ่งประกอบด้วยสมาชิก 16 คน ในแง่ของการเมืองระดับจังหวัด เมืองมิซาโตะและเมืองวากูยะที่อยู่ใกล้เคียงรวมกันเป็นเขตเลือกตั้งที่ให้สมาชิกสภาจังหวัดมิยางิจำนวน 1 คน และในแง่ของการเมืองระดับชาติ เมืองมิซาโตะเป็นส่วนหนึ่งของเขตเลือกตั้งที่ 5 ของจังหวัดมิยางิ ในการเลือกตั้งสมาชิกสภาผู้แทนราษฎร ซึ่งเป็นสภาล่างของรัฐสภาญี่ปุ่น

**เศรษฐกิจ**
เศรษฐกิจของเมืองมิซาโตะส่วนใหญ่ขึ้นอยู่กับการเกษตร โดยเฉพาะการปลูกข้าว

**การศึกษา**
เมืองมิซาโตะมีโรงเรียนประถมศึกษา 6 แห่งและโรงเรียนมัธยมศึกษาตอนต้น 3 แห่งที่สังกัดเทศบาลเมืองมิซาโตะ และโรงเรียนมัธยมศึกษาตอนปลาย 2 แห่งที่สังกัดคณะกรรมการการศึกษาจังหวัดมิยางิ นอกจากนี้ ทางจังหวัดมิยางิยังเปิดโรงเรียนการศึกษาพิเศษสำหรับผู้พิการอีก 2 แห่งในเมืองมิซาโตะ

**การขนส่ง**

**รถไฟ**
ไฟล์:Kogota Rail Station.jpg|thumb|สถานีรถไฟโคโงตะ- 22px บริษัทรถไฟญี่ปุ่นตะวันออก (JR East): สายหลักโทโฮกุ 
** สถานี: โคโงตะ- 22px บริษัทรถไฟญี่ปุ่นตะวันออก (JR East): สายอิชิโนมากิ 
** สถานี: โคโงตะ- 22px บริษัทรถไฟญี่ปุ่นตะวันออก (JR East): สายริกูตะวันออก 
** สถานี: โคโงตะ – จังหวัดมิยางิ – ริกูเซ็งยาจิ

**ทางหลวง**
 108- 346

**ความสัมพันธ์ระหว่างประเทศ**
 China เขตฉางชิง นครจี่หนาน มณฑลชานตง สาธารณรัฐประชาชนจีน- USA วินโนนา (Winona) รัฐมินนิโซตา สหรัฐอเมริกา

**สิ่งที่น่าสนใจในท้องถิ่น**
ไฟล์:Yamamae ruins.jpg|thumb|แหล่งยามามาเอะ- แหล่งยามามาเอะ - แหล่งโบราณสถานแห่งชาติ

**บุคคลที่มีชื่อเสียง**
 ฮิโรชิ มิตสึซูกะ - นักการเมืองและรัฐมนตรี

**อ้างอิง**

**แหล่งข้อมูลอื่น**
 เว็บไซต์ทางการของเมืองมิซาโตะ ja

หมวดหมู่:เมืองในจังหวัดมิยางิ